
ΠΡΟΕΔΡΙΚΑ ΔΙΑΤΑΓΜΑΤΑ 

457. Τροποποίηση του Β. Δ/τος 539/1971 «περί αναγνωρί- 
σεως ονομασιών προελεύσεως οίνων» (ΦΕΚ 159 Α). . . 

458. Τροποποίηση και συμπλήρωση διατάξεων του Π. Δ/τος 

276/73, «περί συστάσεως εν Κομοτηνή Θεραπευτηρίου 
Χρονιών Παθήσεων Παιδιών Κομοτηνής και συγχω- 
νεύσεως εις τούτο του Εθνικού Αγροτικού Ορφανοτρο¬ 
φείου Αρρένων Ροδόπης». 

459. Συμπλήρωση διατάξεων του Β.Δ. 160/1970 «περί Τα¬ 

μείου Αρωγής Λιμενικού Σώματος (Τ.Α.Λ.Σ.) (ΦΕΚ 
44Α'). 

ΑΠΟΦΑΣΕΙΣ 

Τροποποίηση της απόφασης ΝΕ 305/19/12.3.81 όπως 
ισχύει, που αφορά τον Καθορισμό των όρων χορήγησης 
στεγαστικών δανείων. 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΤΠ’ ΑΡΙΘ. 457 

(1) 

Τροποποίηση του Β. Δ/τος 539/1971 «περί αναγνωρίσεως 
ονομασιών προελεύσεως οίνων» (ΦΕΚ 159 Α). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 παρ. 8 και 9 του Ν. Δ/τος 243/ 
1969 «περί Βελτιώσεως και Προστασίας της Αμπελουργικής πα¬ 
ραγωγής» (ΦΕΚ 144 Α') όπως αντικαταστάθηκαν από το άρθρο 
4 παρ. 3 και 4 του Ν. 427/1976 «περί αντικαταστάσεως, συ- 
μπληρώσεως και καταργήσεως ενίων διατάξεων του Ν. Δ/τος 
243/1969» (ΦΕΚ 230 Α’). 

2. Την αριθμ. 17/1987 Εισήγηση της Κεντρικής Επιτροπής 
Προστασίας Οινοπαραγωγής (ΚΕΠΟ). 

3. Την ΑΤΙ. 344172/7.5.86 Απόφαση του Πρωθυπουργού 
και του Υπουργού Γεωργίας «ανάθεση αρμοδιοτήτων Υπουργού 
Γεωργίας στον Υπουργό Γεωργίας Δημ. Πιτσιώρη» (ΦΕΚ 318 

Β’). 

4. Την αριθμ. 590/1988 γνωμοδότηση του Συμβουλίου της 
Επικράτειας μετά από πρόταση του Υφυπουργού Γεωργίας, απο¬ 
φασίζουμε: 


Το άρθρο 1 του Β.Δ. 539/1971 «περί αναγνωρίσεως ονομα¬ 
σιών προελεύσεως οίνων» (ΦΕΚ 159 Α’), όπως αντικαταστάθηκε 
από το άρθρο μόνο του Π.Δ. 446/1974 «περί αντικαταστάσεως 

1 των άρθρων 1, 2 και 3 του Β. Δ/τος 539/1971» (ΦΕΚ 174 Α'), 
αντικαθίσταται ως εξής: 

Άρθρο 1. 

Η ονομασία προέλευσης «ΝΕΜΕΑ» αναγνωρίζεται ως απλή 

2 για τους ερυθρούς, ξηρό και γλυκό, οίνους που παρασκευάζονται 
από σταφύλια της ποικιλίας «Αγιωργίτικο» (Μαύρο Νεμέας), που 
προέρχονται από αμπελώνες των Κοινοτήτων Νεμέας, Αρχαίας 

3 Νεμέας, Γαλατά, Αηδονίων Πετριού, Αρχαίων Κλεωνών, Λεο- 
ντίου, Ψαριού, Ασπροκάμπου, Δάφνης, Καστρακίου, Κουτσίου, 
Μποζικών, Τιτάνης και Κεφαλαρίου του Νομού Κορινθίας και 
των Κοινοτήτων Γυμνού και Μαλανδρενίου του Νομού Αργολί- 
δος». 

Στον Υφυπουργό Γεωργίας αναθέτουμε την δημοσίευση και 
εκτέλεση του παρόντος Διατάγματος. 

Αθήνα, 15 Σεπτεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ ΓΕΩΡΓΙΑΣ 

Δ. ΠΙΤΣΙΟΡΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΙΙ’ ΑΡΙΘ. 458 

* ( 2 ) 

Τροποποίηση και συμπλήρωση διατάξεων του Π. Δ/τος 276/ 
73, «περί συστάσεως εν Κομοτηνή Θεραπευτηρίου Χρονιών 
’ Παθήσεων Παιδιών Κομοτηνής και συγχωνεύσεως εις τούτο 
του Εθνικού Αγροτικού Ορφανοτροφείου Αρρένων Ροδό¬ 
πης». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 5 του Ν.Δ. 162/73, (Φ.Ε.Κ. 227/73). 
β. Του άρθρου 24 παράγρ. 5 του Ν. 1558/85, (ΦΕΚ 137/ 

26.7.85). 

Τ Του άρθρου 13 του Ν. 1232/82, (ΦΕΚ 22/82). 
δ. Του άρθρου 8 του Π.Δ. 574/82. (ΦΕΚ 104/82, σε συν¬ 
δυασμό με το άρθρο 16 παρ. 1 εδ. δ του Ν. 1558/85. 

ε. Των άρθρων 1, 4, 13, 24 παρ. 8 κ.λπ. του Νόμου 1586/ 
86. (ΦΕΚ 37/1.4.86). 

στ. Την 6474/30.6.88 κοινή απόφαση του Πρωθυπουργού 
και του Υπουργού Οικονομικών, «ανάθεση αρμοδιοτήτων στον 
Υφυπουργό Οικονομικών Ηλία Παπαηλίας», (ΦΕΚ 451/ 
30.6.88 τ.Β'). 

2. Τη 10/13.9.84 γνώμη του Δ.Σ. του Θεραπευτηρίου Χρο¬ 
νιών Παθήσεων Παιδιών Κομοτηνής, περί της ανάγκης σύστα¬ 
σης τριών νέων θέσεων και της ρύθμισης και άλλων θεμάτων. 

3. Τις 5/8.1.86, 288/27.5.87 και 55/3.2.88 γνωμοδοτή¬ 
σεις του Συμβουλίου της Επικράτειας, μετά από πρόταση των 
Υπουργών Προεδρίας της Κυβέρνησης, Υγείας - Πρόνοιας και 
Κοινωνικών Ασφαλίσεων και του Υφυπουργού Οικονομικών, 
αποφασίζουμε: 

Άρθρο 1. 

Στο άρθρο 4 του Π. Δ/τος 276/73 προστίθεται παράγραφος 
με αριθμό 3 ως εξής: 

3. Οι υπηρεσίες του Θεραπευτήριου παρέχονται και σε εξωτε¬ 
ρικά ανάπηρα άτομα - ηλικίας 2 έως και 18 ετών - και άλλων 
κατηγοριών εφόσον τούτο, κατά τη κρίση του Διοικητικού του 
Συμβουλίου, δεν εμποδίζει την ομαλή λειτουργία του Θεραπευτή¬ 
ριου». 

Άρθρο 2. 

Ηλικία. 

Το άρθρο 5 του Ν. Δ/τος 276/73 αντικαθίσταται ως εξής: 

1. Στο Θεραπευτήριο περιθάλπονται ως εσωτερικά άτομα ηλι¬ 
κίας 2 έως και 18 ετών. 

2. Για τα ανωτέρω εισαγόμενα ανάπηρα άτομα, εάν είναι 
ασφαλισμένα καταβάλλονται νοσήλια - τροφεία, σύμφωνα με τις 
ισχύουσες κάθε φορά διατάξεις, ενώ αν είναι ανασφάλιστα κατα¬ 
βάλλονται νοσήλια - τροφεία σύμφωνα με τις διατάξεις του Ν.Δ. 
57/1973, (ΦΕΚ 149/73). 

Άρθρο 3. 

Επιτροπές παραλαβής υλικού. 

Η παράγραφος 8 του άρθρου 20 του Π. Δ/τος 276/73 αντι¬ 
καθίσταται ως εξής: 

8. «Οι παραλαβές του αναλώσιμου και μη υλικού του Θερα¬ 
πευτηρίου ενεργούνται από τριμελείς Επιτροπές οριζόμενες από 
το Διοικητικό Συμβούλιο και για χρονικό διάστημα όχι μεγαλύ¬ 
τερο των τριών μηνών». 

Άρθρο 4. 

Προσωπικό - αύξηση θέσεων. 

1. Η προβλεπόμενη από τις διατάξεις του άρθρου 31, κεφ. I 
εδ. β' του Ν. Δ/τος 276/73 θέση του Κλάδου Β3 Εργασιοθερα¬ 
πευτών. με βαθμούς 10ο - 6ο μετατρέπεται σε θέση της κατηγο¬ 
ρίας Τ.Ε.. κλάδος Τ.Ε. Εργοθεραπείας. 

2. Οι θέσεις του άρθρου 31 κεφ. I του Π. Δ/τος 276/73 συ¬ 
μπληρώνονται ως εξής: 

ΚΛΑΔΟΣ ΚΑΤΗΓΟΡΙΑΣ Τ.Ε. 

α. Κλάδος Τ.Ε. Τεχνολογικών Εφαρμογών, (ειδικότητος Μη- 
χανολογίας ή Ηλεκτρολογίας). 

Μία (1) θέση με βαθμό Γ - Α. 

ΚΛΑΔΟΣ ΚΑΤΗΓΟΡΙΑΣ Δ.Ε. 

α) Κλάδος Δ.Ε. Τεχνικός 

Δύο (2) θέσεις με βαθμό Γ - Α εκ των οποίων: 

Μία (1) θέση ειδικότητος Υδραυλικού 
Μία (1) θέση Οδηγού Οχημάτων 
ΚΛΑΔΟΣ ΚΑΤΗΓΟΡΙΑΣ Τ.Ε. 
α) Κλάδος Υ.Ε. Φυλάκων - Νυχτοφυλάκων 
Μία (1) θέση με βαθμό Δ - Γ. 

4. Από τις οργανικές θέσεις των μονίμων υπαλλήλων δεν πλη- 
ρούται αριθμός ίσος με τους υπηρετούντες κάθε φορά σε προσωρι¬ 


νές θέσεις ή σε θέσεις που μετατρέπονται σε εφαρμογή των διατά¬ 
ξεων του Νόμου 1476/84, αντίστοιχης ειδικότητας. 

Άρθρο 5. 

Προσόντα διορισμού. 

Το άρθρο 32 του Π. Δ/τος 276/73 συμπληρώνεται ως εξής: 

Προσόντα διορισμού στον εισαγωγικό βαθμό των ανωτέρω 
κλάδων ορίζονται τα κάτωθι: 

- Για τον κλάδο Τ.Έ. Τεχνολογικών Εφαρμογών, πτυχίο ή δί¬ 
πλωμα των Τ.Ε.1. αντίστοιχης ειδικότητας ή ισότιμων σχολών 
της ημεδαπής ή αλλοδαπής ή των ΚΑΤΕΕ ή ισότιμων σχολών 
της ημεδαπής ή αλλοδαπής. 

- Για τον κλάδο Δ.Ε. Τεχνικός, πτυχίο αντίστοιχης ειδικότη¬ 
τας αναγνωρισμένης τεχνικής ή επαγγελματικής σχολής ή σχο¬ 
λείου μέσης εκπαίδευσης, ή Σχολής Μαθητείας τους Ο.Α.Ε.Δ. 

- Για μιά τριετία από την έναρξη ισχύος του Νόμου 1586/86, 
«Βαθμολογική διάρθρωση των θέσεων του Δημοσίου, Ν.Π.Δ.Δ. 
κ.λ.π», (ΦΕΚ 37/1.4.86) και σε περίπτωση μη κάλυψης των θέ¬ 
σεων του Κλάδου αυτού (Δ.Ε. Τεχνικός), με υποψηφίους με τα 
ανωτέρων προσόντα, επιτρέπεται ο διορισμός με τυπικό προσόν 
το πτυχίο αναγνωρισμένης κατώτερης σχολής αντίστοιχης ειδι¬ 
κότητας ή Σχολής Μαθητείας του Ο.Α.Ε.Δ. 

(Άρθρο 17 παρ. 12 του Ν. 1586/86). 

Σε περίπτωση μη κάλυψης των θέσεων με υποψηφίους με πτυ¬ 
χίο αναγνωρισμένης σχολής ή Σχολής Μαθητείας του ΟΑΕΔ, 
απαιτείται απολυτήριο δημοτικού σχολείου και εμπειρία τριών 
ετών που να αποδείχνεται από βιβλιάριο κύριας ασφάλισης ή 
άλλο στοιχείο Ελληνικής ή ξένης Αρχής και άδεια άσκησης επαγ¬ 
γέλματος, για όσες ειδικότητες χορηγείται από την αρμόδια αρχή 
(άρ. 17 παρ. 12 Ν. 1586/86). 

- Για τον Κλάδο Υ.Ε. Φυλάκων - Νυκτοφυλάκων, απολυτή¬ 
ριος τίτλος υποχρεωτικής εκπαίδευσης δηλ. απολυτήριο τριτα¬ 
ξίου γυμνασίου ή για υποψήφιους που έχουν αποφοιτήσει μέχρι 
και το 1980, απολυτήριο δημοτικού σχολείου ή απολυτήριος τί¬ 
τλος κατώτερης τεχνικής σχολής του Ν.Δ. 580/1970. 

Άρθρο 6. 

Σίτιση. 

το άρθρο 43 του Π. Δ/τος 276/73 αντικαθίσταται ως εξής: 

1. Δικαίωμα σίτισης στο Ίδρυμα έχουν οι εσωτερικοί και οι 
εξωτερικοί περιθαλπόμενοι. 

2. Οι εργαζόμενοι υπάλληλοι του Ιδρύματος που διαμένουν σ 
αυτό δικαιούνται πλήρους σίτισης, ενώ οι εργαζόμενοι που δεν 
διαμένουν σ’ αυτό δικαιούνται μόνον ενός γεύματος. 

Το προσωπικό που δικαιούται σίτισης, υποχρεούται, εφόσον 
κάνει χρήση του δικαιώματος αυτού, να παρατείνει το χρόνο ερ¬ 
γασίας του κατά 30’. 

3. Το Ίδρυμα δύναται να προμηθεύεται και να προμηθεύει σε 
άλλα συναφή Ν.Π.Δ.Δ. ή Ν.Π.Ι.Δ. φαγητά κ.λπ. καταβάλλοντα 
ή εισπράττοντας το αντίτιμο του κόστους αυτών. 

Στον Υπουργό Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 15 Σεπτεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΓΕΙΑΣ. ΠΡΟΝΟΙΑΣ & 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΟΙΝΩΝΙΚΟΝ ΑΣΦΑΛΙΣΕΩΝ 

Α. ΚΑΚΛΑΜΑΝΗΣ ΓΙΑΝΝΗΣ ΦΛΩΡΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΗΛΙΑΣ ΠΑΠΑΗΛΙΑΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3391 


ΠΡΟΕΔΡΙΚΟ ΔΙΑΤΑΓΜΑ ΤΠ’ ΑΡΙΘ. 459 

( 3 ) 

Συμπλήρωση διατάξεων του Β.Δ. 160/1970 «περί Ταμείου 

Αρωγής Λιμενικού Σώματος (Τ.Α.Λ.Σ.) (ΦΕΚ 44Α). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 27 του Νόμου 2066/52 «περί ιδρύσεως Ταμείου 
Αρωγής και Υγείας Οικονομικών Υπαλλήλων και άλλων διατά¬ 
ξεων» (ΦΕΚ 99Α'/52). 

2. Τα άρθρα 1 και 3 του Νόμου 2822/1954 «περί αυθεντικής 
ερμηνείας του άρθρου 27 του Νόμου 2066/52 «περί ιδρύσεως 
Ταμείου Αρωγής και Υγείας Οικονομικών Υπαλλήλων κ.λπ.» 
(ΦΕΚ 78Α-/54). 

3. Την αριθμ. 6474/88 κοινή απόφαση του Πρωθυπουργού 
και Υπουργού Οικονομικών «Ανάθεση αρμοδιοτήτων στον Υφυ¬ 
πουργό Οικονομικών (ΦΕΚ 451Β/88). 

4. Την αριθμ. 269/5.4.1988 γνωμοδότηση του Συμβουλίου 
της Επικράτειας, με πρόταση των Υπουργών Υγείας Πρόνοιας 
και Κοινωνικών Ασφαλίσεων και Εμπορικής Ναυτιλίας και του 
Υφυπουργού Οικονομικών, αποφασίζουμε: 

Άρθρο 1. 

Στο άρθρο 13 του Β.Δ. 160/1970 όπως συμπληρώθηκε με το 
άρθρο 2 του Π.Δ. 308/1986 (ΦΕΚ 135Ά) προστίθεται παρά¬ 
γραφος 10 ως εξής: 

«10. Μέτοχοι του Ταμείου που εξήλθαν ή εξέρχονται απο το 
Σώμα, και οι οποίοι πήραν από το Ταμείο το χορηγούμενο εφά¬ 
παξ βοήθημα ή τις εισφορές τους, εάν επανέλθουν στην ενεργό 
υπηρεσία ως μόνιμοι και θεωρηθούν ως «μηδέποτε απομακρυθέ- 
ντες, με νομοθετική ή διοικητική πράξη ή δικαστική απόφαση, 
επανακτούν και συνεχίζουν τη μετοχική τους σχέση με το Ταμείο 
και ο εκτός υπηρεσίας χρόνος θεωρείται σαν χρόνος μετοχικής 

σχέσης, εφόσον: , ... 

α) Επιστρέφουν εντός έτους από την ημερομηνία επανόδου 

τους στην ενεργό υπηρεσία το εφάπαξ βοήθημα ή τις εισφορές τις 
οποίες έλαβαν από το Ταμείο χωρίς τόκο. Μετά την πάροδο της 
παραπάνω ετήσιας προθεσμίας επιστροφής, επιβαρύνονται με τό 
κους, με επιτόκιο ίσο με αυτό που καθορίζεται από την Τράπεζα 
της Ελλάδος, για τις καταθέσεις των διαθεσίμων κεφαλαίων 

Ν.Π.Δ.Δ. . . 

β) Καταβάλλουν πρόσθετη μηνιαία κράτηση εκ ποσοστού τέσ¬ 
σερα και μισό στα εκατό (4,5%) που υπολογίζεται επί των αμ 
βανομένων αποδοχών τους, κατά το χρόνο της πρόσθετης κράτη 
σης, και για τόσο χρονικό διάστημα, όσο αυτοί ήσαν εκτός ενερ 
γού υπηρεσίας, άσχετα εάν για το χρόνο αυτό έλαβαν ή όχι απο 
δοχές». 

Άρθρο 2. 

Η ισχύς του παρόντος Διατάγματος αρχίζει από τη δημοσίευσή 
του στην Εφημερίδα της Κυβέρνησης. 


Στον Υπουργό Εμπορικής Ναυτιλίας αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 15 Σεπτεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΓΕΙΑΣ. ΠΡΟΝΟΙΑΣ & 

ΥΦΥΠΟΥΡΓΟΣ ΚΟΙΝΩΝΙΚΟΝ ΑΣΦΑΛΙΣΕΩΝ 

ΟΙΚΟΝΟΜΙΚΩΝ 

ΗΛΙΑΣ ΠΑΠΑΗΛΙΑΣ ΓΙΑΝΝΗΣ ΦΛΩΡΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

-+- 

ΑΠΟΦΑΣΕΙΣ 

(4) 

ΠΡΑΞΗ ΔΙΟΙΚΗΤΗ ΑΡΙΘ. 1359/13.9.88 
(Άρθρο 1 του Ν. 1266/82) 

Τροποποίηση της απόφασης ΝΕ 305/19/12.3.81 όπως 

ισχύει, που αφορά τον καθορισμό των όρων χορήγησης στεγα¬ 
στικών δανείων. 

ΤΡΑΠΕΖΑ ΤΗΣ ΕΛΛΑΔΟΣ 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομι¬ 
σματικής πιστωτικής και συναλλαγματικής πολιτικής και άλλες 
διατάξεις». 

β) Το άρθρο 32 του Καταστατικού της Τράπεζας της Ελλά¬ 
δος, σχετικά με την αναπλήρωση του Διοικητή της σε περίπτωση 
απουσίας του. 

γ) Την πιο πάνω απόφαση ΝΕ 305/19/12.3.81, όπως 
ισχύει. 

δ) Την ανάγκη καθορισμού όρων δανεισμού που ανταποκρίνο- 
νται στις σημερινές συνθήκες στην αγορά κατοικίας, αποφά¬ 
σισε: 

Να τροποποιήσει τις σχετικές διατάξεις της απόφασης ΝΕ 
305/19/12.3.81 όπως ισχύει και να καθορίσει τα εξής: 

Εγκρίνεται η αύξηση από δρχ. 2.200.000 σε δρχ. 3.300.000 
του ανωτάτου κατά περίπτωση ορίου των χορηγουμένων από το 
Ταχυδρομικό Ταμιευτήριο και το Ταμείο Παρακαταθηκών και 
Δανείων στεγαστικών δανείων προς δημοσίους υπαλλήλους (πο¬ 
λιτικούς και στρατιωτικούς), υπαλλήλους Ν.Π.Δ.Δ. και λοιπών 
οργανισμών, που συνομολογούνται από 1.10.1988 και μετά. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Αθήνα, 15 Σεπτεμβρίου 1988 

Ο Υποδιοικητής 
Ε. ΠΑΠΑΓΕΩΡΓΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



